BODOLAND रादाब- चिरां, 14 नभेम्बर : चिरांआव हाग्रा बिफान, 15Bn SSB आरो Wild Life Crime Control Board(Guwahati)नि जुथाइयै नागिरनायाव थब्रै मैदेर हाथाइजों लोगोसे साथाम सिकारि हमनो मोनदों। थांनाय सक्रुबारखालि आमगुरि नाङलफाङाआव मोनसे स्रोद सुलुंनि गेजेरजों नागिरनायाव बोखांनो मोननाय मैदेर हाथाइनि लिरथाइया 17.85 किल’ग्राम होनना चिरां जिल्लानि DFO ब्रह्मनन्द पाटिरिआ मिथि होदों। हमजानाय साथाम सिकारिया जिल्लानिनो आमगुरि थानानि सिङाव थानाय मालिभिटानि थागिबि नबेस्वर बसुमतारी(35), समेस्वर बसुमतारी(28) आरो मर्जु बसुमतारी(34) होनना सिनायथिनाय जादों। गासै साद’ सिकारिनि गेजेराव साथाम सिकारिखौ हमनो मोननायजों लोगोसे गंथाम मटर साइकेलबो हमनो मोनदों होनना बिफाना मिथि होदों।